2-тиркеме

**“1941–1945-жылдардагы Улуу Ата Мекендик согуштагы**

**Жеңишке 80 жыл” бирдиктүү юбилейлик медалынын**

**сыпаттамасы**

1. “1941–1945-жылдардагы Улуу Ата Мекендик согуштагы Жеңишке 80 жыл” юбилейлик медалы алтын түстүү металлдан жасалат жана 32 мм диаметриндеги тегерек формага ээ.

2. Медалдын алдынкы бетинде – Рейхстаг имаратына Жеңиш Туусун сайып жаткан 1941–1945-жылдардагы Улуу Ата Мекендик согуш мезгилиндеги талаа аскер кийим формасын кийген жеңишке жеткен жоокердин фигурасын чагылдырган композиция. Жеңиш Туусу кызыл эмаль менен жалатылган. Медалдын сол жагында жана
ортосунда – салют чагылдырган. Медалдын үстүнкү жагында – “1945” жана “2025” деген цифралар биринин алдында бири жайгашып жана горизонталдык чийин менен бөлүнүп турат. Медалдын төмөн жагында айланта эки лавр бутагынын жана анын түбүндө жайгашкан кырдалган беш учтуу жылдыздын сүрөтү тартылган.

3. Медалдын арткы бетинин ортосунда “1941–1945-жылдардагы Улуу Ата Мекендик согуштагы Жеңишке 80 жыл” жазуусу бар. Жазуу лавр гүлчамбары менен курчалган, анын түбүндө Ата Мекендик согуштун I даражадагы орденинин сүрөтү жайгашкан.

4. Медалдын четтери кыркар менен кыюуланган. Медалдагы бардык сүрөттөр, жазуулар жана сандар рельефтүү.

5. Медаль кулакча жана шакекченин жардамы менен туурасы
24 мм кызыл түстөгү муарлуу жибек тасма оролгон беш учтуу калыпка бекитилген.

Тасманын ортосунда алтын түстөгү эки сызык жана кыргыз орнаменти жайгашкан. Сызыктын туурасы 2 мм, алардын ортосундагы аралык 2 мм, оюунун (сайма түрүндө) туурасы 8 мм. Оң кырынан оюунун башталышына чейинки аралык – 3,5 мм, сол кырынан алтын түстөгү биринчи сызыкка чейинки аралык – 3,5 мм. Сызыктар менен оюунун ортосундагы аралык – 3 мм.